Αυγά φούρνου πικάντικα με έτοιμη σάλτσα ντομάτας
Ποιος δεν αγαπά τα αυγά; Εδώ τα κάνουμε λίγο πικάντικα, στον φούρνο, με έτοιμη σάλτσα ντομάταs, μπούκοβο και κύμινο. Μια γρήγορη συνταγή για όλες τις ώρες.
2 κουτ. σούπας ελαιόλαδο, 1 μικρό ξερό κρεμμύδι, 1 πράσινη πιπεριά κέρατο, σε ψιλά καρέ, Λίγο καυτερό ή γλυκό μπούκοβο, 250 γρ. έτοιμη σάλτσα ντομάτας, 1 κουτ. γλυκού ζάχαρη, 1/2 κουτ. γλυκού κοφτό αλάτι, 1/2 - 1 κουτ. γλυκού κύμινο σε σκόνη, Λίγο μαϊντανό ψιλοκομμένο, 1 γιαούρτι
Για να φτιάξουμε τα αυγά φούρνου με έτοιμη σάλτσα ντομάταs, σε ένα βαθύ τηγάνι ζεσταίνουμε το ελαιόλαδο και σοτάρουμε το κρεμμύδι,τη πράσινη πιπεριά κέρατο και λίγο καυτερό ή γλυκό μπούκοβο για 2 λεπτά.Προσθέτουμε την έτοιμη σάλτσα ντομάτας, τη ζάχαρη, το αλάτι και το κύμινο.Ανακατεύουμε καλά και τα αφήνουμε να σιγοβράσουν για 3 - 4 λεπτά.Μέσα σε μια βαθιά κουτάλα για σούπα σπάμε ένα μεγάλο αυγό.Με τη βοήθεια μιας σπάτουλας δημιουργούμε ένα κενό ανάμεσα στη σάλτσα και ρίχνουμε μέσα το αυγό.Επαναλαμβάνουμε τη διαδικασία άλλες 3 φορές.Σκεπάζουμε το τηγάνι και αφήνουμε τα αυγά να μαγειρευτούν σε σιγανή φωτιά για 4 - 5 λεπτά. Πασπαλίζουμε με λίγο μαϊντανό ψιλοκομμένο, αν μας βρίσκεται.Σερβίρουμε τα αυγά με τη σάλτσα τους, γιαούρτι και αραβικές πίτες ή ψωμί.
Αυγά,Κρεμμύδι,Ντομάτα